OpenLLM-France/wikimedia huggingface dataset:
# Volta a Burgos femenina

* Aquest article és sobre la competició femenina. Per a la competició masculina, vegeu Volta a Burgos
La Volta a Burgos femenina és una cursa de ciclisme en ruta femenina per etapes que es disputa anualment a la província de Burgos (Castella i Lleó) i que forma part de l'UCI Women's World Tour.

## Història

L'any 2014 es van crear al Valle de Mena el Trofeu Muniadona amb inici, final i diversos passos a Villasana de Mena; i el Gran Premi Villarcayo amb inici, final i diversos passos a Villarcayo, ambdues puntuables per a la Copa d'Espanya de Ciclisme i amb carreres o classificacions per a diferents categories; encara que en diferents dates.
Aquestes proves van ser predecessores de la Challange Vuelta a Burgos Féminas creada al 2015 -format challenge ja que les ciclistes podien disputar a les etapes que volien o abandonar durant la cursa podent sortir al dia següent (per aparèixer a la classificació general s'havien d'acabar totes)- o simplement Vuelta a Burgos Femenina, ja que van unir les seves dates disputant el mateix final de setmana. Només la primera etapa, el Gran Premi Muniadona, era puntuable per a la Copa d'Espanya de Ciclisme.
La primera edició el 2015, va constar de 2 etapes, les posteriors edicions de 2016 a 2018 van ser de 3 etapes i el 2019 va passar a tenir 4 etapes passant a formar part del calendari internacional femení de la UCI com a competència de categoria 2.1.

## Palmarès

| Any | Vencedora | Segona | Tercera |
| 2015 | Belén López Morales | Gloria Rodríguez Sánchez | Iúlia Ilinikh |
| 2016 | Margarita Victoria García Cañellas | Anna Kiesenhofer | Eider Merino Cortázar |
| 2017 | Eider Merino Cortázar | Femke Verstichelen | Roos Hoogeboom |
| 2018 | Beatriu Gómez Franquet | Henrietta Colborne | Enara López Gallastegi |
| 2019 | Stine Borgli | Soraya Paladin | Margarita Victoria García Cañellas |
| 2020 | suspesa | suspesa | suspesa |
| 2021 | Anna van der Breggen | Annemiek van Vleuten | Demi Vollering |
| 2022 | Juliette Labous | Évita Muzic | Demi Vollering |
| 2023 | Demi Vollering | Shirin van Anrooij | Ashleigh Moolman |
| 2024 | Demi Vollering | Évita Muzic | Karlijn Swinkels |

## Referències

* ↑ «Copa España féminas: El GP Muniadona, en Valle de Mena» (en castellà). ciclo21.com, 07-06-2014. [Consulta: 17 maig 2022].
* ↑ «Villarcayo acoge el sábado una prueba de la Copa de España» (en castellà). Diario de Burgos.com, 23-07-2014. [Consulta: 17 maig 2022].
* ↑ «La Vuelta a Burgos Femenina da el salto a categoría internacional con 4 etapas entre el 16 y 19 de mayo» (en castellà). vueltaburgos.com, 13-05-2019. [Consulta: 17 maig 2022].

## Vegeu també

* Volta a Burgos

## Enllaços externs

* Pàgina oficial
# Castelnau

Castelnau fou una senyoria de França a la Gascunya, centrada en la vila de Castelnau, anomenada des del 1957 Castèthnau de Medòc, capçalera d'un cantó del departament de la Gironda, entre L'Esparra i Bordeus.
El castell de Castelnau fou construït en 1108 pel senyor de Castro-Novo, junt amb una capella dedicada a Sant Jaume, a la vora del riu Jalle. El segle xii va ser erigida en senyoria i va passar dels Castelnau als senyors de Puy-Paulin, que eren els Grailly. En el final de la guerra dels cent anys, John Talbot, comte de Shrewsbury la va ocupar el 1452 abans d'entrar a Bordeus, però el 1453 fou derrotat a Castillon, i Castelnau va passar a França. El feu va continuar en mans dels Foix, Foix-Candale, Epernon, Duras i fins al darrer baró que fou el senyor de Blazy al que es van confiscar els béns el 1789.
# 1266
## Esdeveniments

* Final de la guerra entre Escòcia i Noruega

## Naixements

* Beatrice Portinari, l'estimada de Dante Alighieri i guia del poeta en la seva obra

## Referències

* ↑ «Acord entre Magnus IV i Alexander III, 1266». isleofman.com, 23-09-2009. Arxivat de l'original el 2011-06-11. [Consulta: 6 setembre 2013].
# Callionymus goodladi

Callionymus goodladi és una espècie de peix de la família dels cal·lionímids i de l'ordre dels cipriniformes que es troba al nord-oest d'Austràlia.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Appenzell Inner-Rhoden

Appenzell Inner-Rhoden (alemany; en francès Appenzell Rhodes-Intérieures, en italià Appenzello Interno) és un cantó de Suïssa. Limita al nord amb el cantó d'Appenzell Ausser-Rhoden i al sud amb el cantó de Sankt Gallen. És el segon cantó més petit de Suïssa, La superfície és de 173 km². El pic de Säntis és una de les atraccions principals del cantó.

## Història

En 1513 el cantó d'Appenzell es va unir a la confederació Suïssa, com a tretzè cantó. El 1597 el cantó es dividí en dos semicantons, a causa de les diferències religioses: d'una part del semi-cantón d'Appenzell Inner-Rhoden (catòlic) i de l'altra el Cantó d'Appenzell Ausser-Rhoden (protestant).
La constitució fou introduïda en 1872.

## Economia

Les principals activitats agrícoles del cantó són: el pasturatge i la ramaderia
Entrades (en milions de CHF): 646 fr

## Política

Els ciutadans del cantó, es reuneixen plegats en una de les places d'Appenzell l'últim diumenge del mes d'abril per a fer la Landsgemeinde (assemblea general). Allí les persones naturals (suïssos) voten per a elegir llurs representants al parlament cantonal.
El cantó d'Appenzell Inner-Rhoden és un dels més endarrerits en l'àmbit polític, ja que el 1990 les dones encara no podien votar. Només després d'una votació federal aconseguiren el reconeixement d'aquest dret.

## Municipis

El cantó està dividit en districtes en comptes de municipis, que equivalen a les comunes dels altres cantons suïssos. Els sis districtes són:
* Appenzell
* Schwende
* Rüte
* Schlatt-Haslen
* Gonten
* Oberegg

## Referències

* ↑ (alemany) Peter Blickle, Peter Witschi, Appenzell-Oberschwaben: Begegnungen zweier Regionen in sieben Jahrhunderten, p.7
# Benton Ridge

Benton Ridge és una població dels Estats Units a l'estat d'Ohio. Segons el cens del 2000 tenia 315 habitants.

## Demografia

Segons el cens del 2000, Benton Ridge tenia 315 habitants, 118 habitatges, i 82 famílies. La densitat de població era de 264,4 habitants/km².
Dels 118 habitatges en un 40,7% hi vivien nens de menys de 18 anys, en un 59,3% hi vivien parelles casades, en un 6,8% dones solteres, i en un 29,7% no eren unitats familiars. En el 28% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,34.
Per edats la població es repartia de la següent manera: un 30,8% tenia menys de 18 anys, un 7% entre 18 i 24, un 32,4% entre 25 i 44, un 20,3% de 45 a 60 i un 9,5% 65 anys o més.
L'edat mediana era de 34 anys. Per cada 100 dones de 18 o més anys hi havia 100 homes.
La renda mediana per habitatge era de 50.000 $ i la renda mediana per família de 56.250 $. Els homes tenien una renda mediana de 30.000 $ mentre que les dones 25.208 $. La renda per capita de la població era de 18.426 $. Aproximadament l'1,3% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benton Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 25 agost 2010].
* ↑ «Geographic Comparison Table- Benton Ridge». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Volta a Polònia 2007

La Volta a Polònia 2007 fou la 64a edició de la Volta a Polònia i es disputà entre el 9 i el 15 de setembre de 2007, dins del del circuit UCI ProTour 2007. El recorregut de la cursa era de 1.237,1 km repartits entre 7 etapes.
El vencedor final fou el belga Johan Vansummeren, de l'equip Predictor-Lotto, seguit per Robert Gesink i Kim Kirchen.

## Equips participants

19 equips ProTour hi prenen part més dos equip amb wild-card (Intel-Action)
| N. | Cod. | Equips |
| 1-8 | GST | Gerolsteiner |
| 11-18 | CSC | Team CSC |
| 21-28 | LIQ | Liquigas |
| 31-38 | AST | Astana |
| 41-48 | DSC | Discovery Channel |
| 51-58 | A2R | AG2R Prévoyance |
| 61-68 | SDV | Saunier Duval-Prodir |
| 71-78 | GCE | Caisse d'Epargne |
| 81-88 | RAB | Rabobank |
| 91-98 | QSI | Quick Step-Innergetic |
| 101-108 | PRL | Predictor-Lotto |
| N. | Cod. | Equips |
| 111-118 | TMO | T-Mobile Team |
| 121-128 | LAM | Lampre-Fondital |
| 131-138 | C.A | Crédit Agricole |
| 141-148 | BTL | Bouygues Télécom |
| 151-158 | COF | Cofidis |
| 161-168 | FDJ | Française des Jeux |
| 171-178 | EUS | Euskaltel-Euskadi |
| 181-188 | UNT | Unibet.com |
| 191-198 | MRM | Team Milram |
| 201-208 | FLM | Ceramica Flaminia |
| 211-218 | INT | Action-Uniqa |

## Etapes

| Etapa | Data | Recorregut | Km | Vencedor d'etapa | Líder |
| 1a etapa | 9 de setembre | Varsòvia - Varsòvia | 3,3 (CRE) | Lampre-Fondital | Roberto Longo |
| 2a etapa | 10 de setembre | Płock - Olsztyn | 203,6 | Graeme Brown | Graeme Brown |
| 3a etapa | 11 de setembre | Olsztyn - Gdańsk | 192,3 | David Kopp | Wouter Weylandt |
| 4a etapa | 12 de setembre | Chojnice - Poznań | 242,3 | Danilo Napolitano | Danilo Napolitano |
| 5a etapa | 13 de setembre | Września - Świdnica | 264,5 | Murilo Fischer | Danilo Napolitano |
| 6a etapa | 14 de setembre | Dzierżoniów - Jelenia Góra | 183,7 | Filippo Pozzato | Murilo Fischer |
| 7a etapa | 15 de setembre | Jelenia Góra - Karpacz | 147,7 | Johan Vansummeren | Johan Vansummeren |

## Classificació general

| | Ciclista | Equip | Temps |
| 1 | Johan Vansummeren | Predictor-Lotto | 30h 52' 11" |
| 2 | Robert Gesink | Rabobank | + 27" |
| 3 | Kim Kirchen | T-Mobile Team | + 38" |
| 4 | Fabian Wegmann | Gerolsteiner | + 39" |
| 5 | Alessandro Ballan | Lampre-Fondital | + 44" |
| 6 | Pablo Lastras | Caisse d'Epargne | m. t. |
| 7 | Fränk Schleck | Team CSC | m. t. |
| 8 | Danilo Di Luca | Liquigas | m. t. |
| 9 | José Joaquín Rojas | Caisse d'Epargne | + 47" |
| 10 | Thomas Voeckler | Bouygues Télécom | + 52" |
| Classificació per punts Pos Ciclista Equip Pts 1 José Joaquín RojasCaisse d'Epargne91 2 Mikhaylo KhalilovCeramica Flaminia42 3 Murilo FischerLiquigas40 | Gran Premi de la muntanya Pos Ciclista Equip Pts 1 Yoann Le BoulangerBouygues Télécom61 2 Marzio BruseghinLampre-Fondital50 3 Marco PinottiT-Mobile Team31 |

### Classificació dels esprints intermedis

| Pos | Ciclista | Equip | Pts |
| 1 | Łukasz Bodnar | Action-Uniqa | 24 |
| 2 | Murilo Fischer | Liquigas | 9 |
| 3 | Fabian Wegmann | Gerolsteiner | 5 |

## Enllaços externs

* Web oficial (polonès) (anglès) (francès)
* Resultats a les-sports.info
# Cementiri de la Pobla de Cérvoles

El Cementiri de la Pobla de Cérvoles és una obra de la Pobla de Cérvoles (Garrigues) inclosa a l'Inventari del Patrimoni Arquitectònic de Catalunya.

## Descripció

L'element inventariat és l'antiga porta del cementiri, situada en un mur de pedra irregular. Potser s'ha reaprofitat una porta de tradició romànica però ja en un moment gòtic. No se'n sap la seva datació exacte així com tampoc, el lloc de procedència. Podria haver pertangut a la primitiva església de la vila, substituïda durant el segle xviii per l'actual. Damunt de la porta hi ha una estela funerària.

## Referències

* ↑ «Cementiri de la Pobla de Cérvoles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2016].
# Cantó de Saint-Leu-la-Forêt

El cantó de Saint-Leu-la-Forêt és un antic cantó francès del departament de Val-d'Oise, que estava situat al districte de Pontoise. Comptava amb 3 municipis i el cap era Saint-Leu-la-Forêt.
Va desaparèixer al 2015 i el seu territori es va dividir entre el cantó de Domont i el cantó de Montmorency.

## Municipis

* Montlignon
* Saint-Leu-la-Forêt
* Saint-Prix

## Història

Llista dels consellers generals successius :
| Data d'elecció | Identitat | Partit |
| 1964-1967 | Cyrille Leconte | UNR |
| 1967-1994 | François Gayet | CIR, després MRG, després GE |
| 1994-2001 | Jean-Philippe Lachenaud | UDF, després DL |
| 2001- | Jean-Pierre Enjalbert | RPR, després DRL |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 14.100 | 16.065 | 17.140 | 18.813 | 22.617 | 24.321 | 24.635 |
| A partir de 1990: Població sense dobles comptes |||||||
# Anna Lesznai

Anna Lesznai (Nižný Hrušov, 3 de gener de 1885 - Nova York, 2 d'octubre de 1966) fou una escriptora, brodadora i pintora ugroestatunidenca membre del grup "Els vuit" (Nyolcak) des de 1911.

## Biografia

El seu pare, Geyza Moscovitz, era terratinent i la seua infància i adolescència al medi rural l'acompanyaren tota la vida. Aprengué a brodar paisatges i fou alumna de Sandor Bihari a Budapest i de Lucien Simon a París.
Estigué casada de 1913 a 1918 amb Oszkar Jászi i al 1919 se n'anà a Viena, on es casà amb el pintor Gergely Tibor. L'acompanyà primer de tornada a Budapest i més tard als Estats Units, on fou professora de pintura molt de temps en el Wellesley College, Cambridge. Després obrí una escola artística a Nova York.

## Obra

La seua lírica, profusa en pathos, de tonalitats fresques i la seua temàtica femenina la situen entre les millores poetes hongareses. Amb els seus motius poètics (el jardí, la terra, els arbres, les flors…) no és el món real el que evoca sinó la unitat ancestral de l'«existència dels cent pits» (százkeblű lét).
Els seus contes, plens de records del món de les fades, els il·lustrava ella mateixa.
En els seus brodats i cobertes de llibres, optava per l'art nouveau.

### Llibres

* Hazajáró versek, 1909
* Magyar Iparművészet, 1911
* Lesznai Anna meséskönyve, 1913
* Die Reise donis kleinen Schmetterlings durch Leszna nach donin benachbarten Feenreichen, 1913
* Mese a bútorokról és a kis fiáról, 1918
* Édenkert, 1918
* Eltévedt litániák, 1922
* Spätherbst in Eden, 1965
* Kezdetben volt a kert, 1966
* Köd előttem, kőd utánam, 1967

## Referències

* ↑ «Életrajz | Petőfi Irodalmi Múzeum» (en hongarès). [Consulta: 27 desembre 2021].
# Álvaro Pérez Florentino

Álvaro Pérez Florentino (Sant Sebastià, 13 d'octubre de 1975) és un exfutbolista basc, que ocupava la posició de davanter.

## Trajectòria

Sorgit del planter de l'Athletic Club, Álvaro Pérez va passar pels diferents conjunts de l'entitat fins a arribar a debutar amb el primer equip a la campanya 96/97. Eixe any va disputar un encontre en lliga i tres en la Copa del Rei, en la qual va marcar un gol. A més, el davanter va signar un bon paper en el filial, en el qual va marcar fins a 11 dianes.
Però, no va tenir continuïtat i a l'any següent retorna al Athletic B, on seria titular. L'estiu de 1998 fitxa per l'Aurrerá Vitoria, de Segona B, on romandria cinc temporades fins a la seua retirada el 2003.

## Enllaços externs

* Fitxa d'Álvaro Pérez
# Bocholt

«Bocholt» té aquests significats:
* Bocholt (Alemanya), municipi alemany a l'estat de Rin del Nord-Westfàlia.
* Bocholt (Bèlgica), municipi belga a la regió de Flandes.
# Benton (Tennessee)

Benton és una població dels Estats Units a l'estat de Tennessee. Segons el cens del 2000 tenia 1.138 habitants.

## Demografia

Segons el cens del 2000, Benton tenia 1.138 habitants, 468 habitatges, i 301 famílies. La densitat de població era de 193,6 habitants/km².
Dels 468 habitatges en un 26,5% hi vivien nens de menys de 18 anys, en un 47,6% hi vivien parelles casades, en un 12,8% dones solteres, i en un 35,5% no eren unitats familiars. En el 31,8% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,95.
Per edats la població es repartia de la següent manera: un 22,7% tenia menys de 18 anys, un 11,1% entre 18 i 24, un 29,4% entre 25 i 44, un 22,6% de 45 a 60 i un 14,2% 65 anys o més.
L'edat mediana era de 37 anys. Per cada 100 dones de 18 o més anys hi havia 92,6 homes.
La renda mediana per habitatge era de 22.667 $ i la renda mediana per família de 31.146 $. Els homes tenien una renda mediana de 24.667 $ mentre que les dones 23.295 $. La renda per capita de la població era de 12.580 $. Entorn del 15,1% de les famílies i el 20,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Benton». American Fact Finder. Oficina del Cens dels Estats Units, 12-01-2010.
# Volta a Nova Zelanda femenina

La Volta a Nova Zelanda femenina (ofiacialment:Women's Tour of New Zealand) és una cursa ciclista femenina que es disputa a Nova Zelanda. Creada el 2005, forma part del calendari de la Unió Ciclista Internacional.

## Palmarès

| Any | Vencedora | Segona | Tercera |
| 2005 | Catherine Sell | Katie Brown | Miho Oki |
| 2006 | Sarah Ulmer | Priska Doppmann | Trixi Worrack |
| 2007 | Judith Arndt | Leigh Hobson | Lorian Graham |
| 2008 | Kristin Armstrong | Oenone Wood | Erinne Willock |
| 2009 | Amber Halliday | Min Gao | Lang Meng |
| 2010 | Shelley Evans | Amber Neben | Tiffany Cromwell |
| 2011 | Judith Arndt | Catherine Cheatley | Ruth Corset |
| 2012 | Evelyn Stevens | Shara Gillow | Taryn Heather |
| 2013-14 | no disputada | no disputada | no disputada |
| 2015 | Tayler Wiles | Megan Guarnier | Evelyn Stevens |

## Referències

* ↑ «Women's Tour of New Zealand» (en anglès). CQ Ranking. [Consulta: 4 juliol 2024].
# Cementiri de la Recoleta

El Cementiri de La Recoleta és un cementeri ubicat al barri de la Recoleta de Buenos Aires (Argentina). Els jardins que envolten el cementiri constitueixen una àrea d'esplai popular. D'altra banda, la Recoleta és un dels barris més distingits de la capital federal i el cementiri fa honor aquesta característica.

## Història

Els frares de l'ordre dels "recolets descalços" van arribar en aquesta zona, llavors a la rodalia de Buenos Aires, a principis del segle xviii. Van construir en aquest lloc un convent i una església, construïda el 1732 i actualment declarada Monument Històric Nacional, dedicada a la Verge del Pilar. Amb el temps, els habitants d'aquest lloc acabaren nombrant l'església dels "recoletos" o de "la Recoleta", nom que finalment s'estengué per tota la zona. Quan es dissolgué l'orde religiós l'any 1822, l'hort del convent va ser convertit en el primer cementiri públic de la ciutat de Buenos Aires. Els responsables de la creació va ser el governador Martín Rodríguez i el ministre de govern, Bernardino Rivadavia.
Durant la dècada de 1870, a conseqüència de l'epidèmia de la febre groga que va patir la ciutat, molts "porteños" de classe alta van abandonar els barris de San Telmo i Montserrat per mudar-se a la part nord de la ciutat, a la Recoleta. En convertir-se en el barri de la classe benestant de la ciutat, el cementiri es va convertir en l'últim repòs de les famílies de més prestigi i poder de Buenos Aires.

## Descripció

L'entrada al cementeri es realitzà mitjançant un pòrtic d'origen dòric grec sense base, finalitzat en una de les seves grans reformes ordenada el 1881 pel president de la Municipalitat, Torcuato de Alvear. El recinte compta amb 4.800 bovedes distribuïdes en 54.843 metres quadrats. El cementiri alberga diversos mausoleus de marbre, alguns dels quals són decorats amb estàtues, destacant una ampla varietat d'estils arquitectònics. Es troba organitzat en mansanes, amb amples avingudes arbrades que donen a carrerons més estrets on s'ubiquen les bovedes.
A aquest cementiri es troben enterrats la majoria dels presidents de l'Argentina i diferents personalitats de l'àmbit polític, militar, esportista i cultural (Norah Borges) .
Actualment representa un gran atractiu turístic de la ciutat i rep la visita de milers de visitants cada any.

## Referències i notes

* ↑ «Porteño». Diccionario de la lengua española. Real Academia Española (castellà). (tercera accepció).
# 30 Seconds to Mars

30 Seconds to Mars és un grup de música rock de Los Angeles (Estats Units). La seva abreviació és 30STM o TSTM. La banda està formada per Jared Leto (guitarra i veu) i el seu germà, Shannon Leto (bateria). El nom del grup prové de la tesi escrita per un professor de la famosa Universitat Harvard. Un dels apartats de la tesi era titulat "30 Seconds To Mars" (literalment, a 30 segons de Mart), i parla sobre el creixement en l'àmbit de la tecnologia humana, literalment dient que estem a 30 segons de Mart. Ha guanyat set premis MTV Europe Music Awards.

## Discografia
### Àlbums

* 30 Seconds to Mars - 2002
* A Beautiful Lie - 2005
* This Is War - 2009
* Love, Lust, Faith and Dreams - 2013
* America - 2018
* It's the End of the World but It's a Beautiful Day - 2023

### EPs

* AOL Sessions Undercover - 2007
* To the Edge of the Earth - 2008
* MTV Unplugged - 2011

### Singles

* "Capricorn (A Brand New Name)" - 2002
* "Edge of the Earth" - 2003
* "Attack" - 2005
* "The Kill" - 2006
* "From Yesterday" - 2006
* "A Beautiful Lie" - 2007
* "Kings and Queens" - 2009
* "This Is War" - 2010
* "Closer to the Edge" - 2010
* "Hurricane" - 2010
* "Up in the Air" - 2013
* "Do or Die" - 2013
* "City of Angels" - 2013
* "Walk on Water" - 2017
* "Dangerous Night" - 2018

## Referències

* ↑ «30 Seconds To Mars Win At 2010 MTV EMAs». Alternative Addiction, 12-11-2010 [Consulta: 3 març 2012]. Arxivat 2 de febrer 2011 a Wayback Machine. «Còpia arxivada». Arxivat de l'original el 2011-02-02. [Consulta: 15 febrer 2014].
* ↑ «Lady Gaga, 30 Seconds To Mars, Bruno Mars win big at MTV EMAs». NME. IPC Media, 07-11-2011 [Consulta: 3 març 2012].
* ↑ Pascarella, Tony. «Matt Wachter Leaves 30 Seconds to Mars». AbsolutePunk. Buzz Media, 05-03-2007. [Consulta: 8 febrer 2014].

## Enllaços externs

* 30 Seconds to Mars - Lloc web oficial
# Cantó de Saint-Symphorien-de-Lay

El cantó de Saint-Symphorien-de-Lay és un cantó francès del departament del Loira, situat al districte de Roanne. Té 16 municipis i el cap és Saint-Symphorien-de-Lay.

## Municipis

* Chirassimont
* Cordelle
* Croizet-sur-Gand
* Fourneaux
* Lay
* Machézal
* Neaux
* Neulise
* Pradines
* Régny
* Saint-Cyr-de-Favières
* Saint-Just-la-Pendue
* Saint-Priest-la-Roche
* Saint-Symphorien-de-Lay
* Saint-Victor-sur-Rhins
* Vendranges

## Història

Llista dels consellers generals successius :
| Data d'elecció | Identitat | Partit |
| 1958-1964 | M. Neyraud | RI |
| 1964-1970 | M. Metton | Divers droite |
| 1970-197. | M. Houillon | Divers droite |
| 197.-1988 | Claude Metton | Divers droite |
| 1988- | Michel Chartier | UDF-PR, després DL, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 12.319 | 12.859 | 12.095 | 12.064 | 11.943 | 11.765 | 12.617 |
| A partir de 1990: Població sense dobles comptes |||||||